CELEX: 62013CN0466
Language: da
Date: 2013-08-27 00:00:00
Title: Sag C-466/13 P: Appel iværksat den 27. august 2013 af Repsol, SA til prøvelse af dom afsagt af Retten (Syvende Afdeling) den 27. juni 2013 i sag T-89/12, Repsol YPF mod KHIM — Ajuntament de Roses (R)

26.10.2013   
            
            
               DA
            
            
               Den Europæiske Unions Tidende
            
            
               C 313/13
            
         Appel iværksat den 27. august 2013 af Repsol, SA til prøvelse af dom afsagt af Retten (Syvende Afdeling) den 27. juni 2013 i sag T-89/12, Repsol YPF mod KHIM — Ajuntament de Roses (R)
   (Sag C-466/13 P)
   2013/C 313/23
   Processprog: spansk
   
      Parter
   
   
      Appellant: Repsol, SA (ved abogados L. Montoya Terán og J. Devaureix)
   
      Den anden part i appelsagen: Kontoret for Harmonisering i det Indre Marked (Varemærker og Design) (KHIM)
   
      Appellanten har nedlagt følgende påstande
   
   
               —
            
            
               Rettens dom af 27. juni 2013, meddelt den 28. juni 2013, i sag T-89/12 ophæves.
            
         
               —
            
            
               Der gives sagsøgeren medhold i de i første instans nedlagte påstande.
            
         
               —
            
            
               Kontoret for Harmonisering i det Indre Marked (Varemærker og Design) tilpligtes at betale sagens omkostninger.
            
         
      Anbringender og væsentligste argumenter
   
   
               1)
            
            
               Det er nødvendigt at ændre en bestemt praksis for registrering ved Kontoret for Harmonisering i det Indre Marked (Varemærker og Design) og retspraksis ved Retten, således at der sker en effektiv anvendelse af det gensidige forhold mellem det ældre varemærkes særpræg og dets beskyttelsesområde.
            
         
               2)
            
            
               Retten har i den appellerede dom foretaget klare modsigelser mellem dens betragtninger og de konklusioner, den er nået frem til vedrørende den manglende lighed mellem tegnene (Retten finder, at de har flere forskelle end ligheder, men fastslår, at de ligner hinanden) og det svage eller begrænsede særpræg hos det ældre varemærke (Retten finder, at det er et svagt varemærke, men tager ikke hensyn til denne svaghed ved bedømmelsen af risikoen for forveksling).
            
         
               3)
            
            
               Retten har ikke taget hensyn til den omstændighed, at det væsentligste kendetegn og særpræget ved det varemærke, som indsigelsen støttes på (stort bogstav »R« i en cirkel) ikke kan monopoliseres af tredjemand, hvorfor behovet for at friholde almindelige tegn på markedet fra registrering ikke er blevet respekteret.
            
         
               4)
            
            
               Retten har ikke taget hensyn til de afgørelser, der er truffet af den spanske Tribunal Supremo i lignende sager, som er afgørelser, der burde tages hensyn til, idet de tager den berørte forbrugers synspunkt, nemlig den spanske forbrugers.
            
         
               5)
            
            
               På grundlag af det ovenstående må det fastslås, at Rettens dom er behæftet med retlige fejl. Følgelig bør den ophæves i overensstemmelse med sagsøgerens påstand herom.